
Ծերացայ, Տէր. խոնարհութիւն սորվեցուր ինծի, որպէսզի փոխա-նակ փորձառութեանս ապաւինելու Քու հեղինակութեանդ յենիմ։
Իմաստնացուր զիս, որ մարդիկը գնահատելու մէջ առատաձեռն ըլլամ։
Ծերացայ, Տէր. այնպէս մը ըրէ, որ տխրութեամբ եւ յոռետեսութեամբ չհամակուիմ. այլ դառնամ համբերութեան, քաղցրութեան եւ շնորհա-կալութեան տիպար մը։
Ծերացայ, Տէր. կարողութիւն շնորհէ, որ օրէ-օր աւելի լաւ պահեմ պատուիրաններդ։ Տուր ինծի այն քաջութիւնը, որ կրնայ զիս պահել այս անյարգալից եւ անյոյս աշխարհին մէջ։ Եւ մանաւանդ պարգեւէ ինծի ցոլացնել սիրոյ այն ճշմարիտ օրինակը, որ Դուն կտակեցիր մարդ-կութեան։ 
Ծերացայ, Տէր. Աստուածաշունչիդ ընթերցումը միայն երջանկաբեր պարտականութիւն մը թող չ‏ըլլայ ինծի համար, այլ՝ ամեն օր զիս վերանորոգող կեանքի աղբիւր։ 
Ծերացայ, Տէր. զիս շրջապատողներուն կարիքներուն հանդէպ առաւել զգայուն դարձուր՝ ընտանիքիս, դրացիներուս, բարեկամներուս, բոլորին, որոնք առանձնութեան նեղութեան մէջ կը գտնուին։ Աղօթելու ուժ տուր, որպէսզի անոնց համբերութեան, տոկունութեան եւ հաւատքին համար աղօթեմ։
Ծերացայ, Տէր. Քեզ կը սպասեմ. ո՛չ թէ մահուամբ դժուարութիւն-ներէս ձերբազատուելու համար, այլ ուրախութեամբ Քեզ վայելելու եւ յաւիտեանս Քեզի հետ ըլլալու համար։

Այսօր ծնկաչոք շատ կարճ աղօթեցի. որովհետեւ, շատ բան ունէի ընելիք։ Պէտք է գործի հասնէի եւ պարտքերս վճարէի։ Միայն կարճ պահ մը ծունկի եկայ, մի քանի բառ մրմնջացի եւ ոտքի ցատկեցի։
Քրիստոնէական պարտականութիւնս կատարած էի եւ հոգիս խա-ղաղ էր։ Ամբողջ օրը ուրախ վայրկեան մը բաժնեկցելու ժամանակ չ‏ունեցայ։ Քրիստոսի մասին խօսելու ո՛չ իսկ րոպէ մը անցուցի, վախնալով, որ ծիծաղի առարկայ պիտի դառնամ։ «Ժամանակ չկայ, ժամանակ չկայ. շատ բան կայ ընելիք». ա՛յս էր արդարացուցիչ յանկերգս։ Կարիքաւոր-ներուն հասնելու համար ժամանակ չ‏ունէի։
Եւ ի վերջոյ, մահուան ժամը հասաւ։ Տիրոջ ներկայացայ եւ գետին նայելով ամօթխած կանգնեցայ։ Աստուած ձեռքը գիրք մը բռնած էր. Կեանքի Գիրքը։ Ան թերթատեց գիրքը եւ ըսաւ. «Անունդ չեմ գտներ հոս. անգամ մը ուզեցի անունդ արձանագրել Կեանքի Գիրքին մէջ, սակայն բնաւ ժամանակ չ‏ունեցայ…»։

